safouaneb/arywiki huggingface dataset:
حكم (كورة)

لحكم اولّا لاربيط (بالنݣليزية: Referee) فالرياضة ديال كورة هو اللي كايتحكّم وكايفرض لقواعد د اللعبة فلماطش. لحكم هو اللي عندو لكلمة اللخرة فاي قرار متعلّق بلماطش، وهو اللي عندو لحق يبدا ويوقّف لماطش ويعاقب لكوايرية ولمدرّيبين. فلمنافسات لكبار (بوطولات وكيسان) لحكم كايكونو معاه جوج حكام معاونين اللي كاينصحوه فقرارات متعلقين بالا خرجات لكورة من خطوط التوش ولݣول واي غلط فلقواعد د اللعبة تدار وماشافوش. لقرار اللخر كايكون ديال لحكم، واللي عندو لحق يفوت عليه النصيحة ديال لحكم لمعاون. فلميطشان لكبار كايكون حتى لحكم الرابع اللي كايعس على لمناطق التقنية ديال لفراقي وكايعاون لحكم فلمهام دلادارة، اولّا فلميطشان ولبوطولات اللي عاليين بزاف كايكونو حكام زايدين و/اولّا حكّام معاونين بلڤيديو. لحكم ولحكّام لخرين كاترخص ليهوم وكاتدرّبهوم لجاميعة لوطنية ديالهوم. السلطة ولواجيبات. السلطة اللي عند لحكم ولواجبات اللي خاصّو يدير كاينين فلقانون 5 ديال لقواعد د اللعبة. التنضيم. لحكّام ولحكّام لمعاونين كايتسيّر الشغل ديالهوم فلمستوى د لبلاد. لفيفا كاتفرض على لجامعات دلبلاد د كورة يكون عندها لجنة ديال التحكيم فيها حكّام قدام، واللي كاتكون عندها سلطة على التحكيم د كورة فلبلاد. لفيفا كاتفرض على لحكّام يدوزو متيحانات باش يبينو جهد كافي عندهوم، ويبيّنو باللي عارفين لقواعد د اللعبة، ويدوزو على راسهوم عند الطبيب لختيصاصي كولّا عام. لحكّام خاص تكون عندهوم تجريبة كبيرة باش يحكمو فلميطشان لكبار (بحال لقسام اللولين ديال لبوطولات). الليستة ديال لفيفا تاع لحكّام الدولين ماكايدخل ليها غير لحكّام لواعرين، اللي كايولّي عندهوم لحق يحكمو فلميطشان الدوليين.
ألاباما

الاباما (بلينݣليزية: Alabama) هي ولاية ف لجنوب الشرقي د لميريكان. تاتحدّها تينيسي من الشمال، جورجيا من الشرق، فلوريدا و لخليج د لمكسيك من لجنوب، و لميسيسيپي من لغرب. لعاصمة ديالها هي مونطݣومري، و هي مرتبة 24 من جيهة عدد السكان.
ألاسكا

الاسكا (بلينݣليزية: Alaska) هي ولاية و منطقة تابعة للميريكان جات ف الشمال لغربي د لقارة د اميريكا. هي اكبر ولاية ف لميريكان من ناحية لكبر ديالها، و لعاصمة ديالها هي انكوراج. الاسكا معروفة ب لبرد بزاف اللي فيها، و باللي هي اقرب بلاصة من لميريكان لروسيا (و من اميريكا لاسيا). تيفرق بينها و بين سيبيريا لمضيق د بيرينݣ، و بيناتهم غي 82 كيلوميطر صافي. الجغرافيا. . الاسكا عندها واحدة من اطول السواحل فگاع الولايات الميريكانية لاخرات. و هي الدولة الامريكية الوحيدة اللي ما كمتصلش مع بقية الولايات المتحدة فالقارة الامريكية الشمالية حيتاش حوالي 500 كيلومتر من كولومبيا البريطانية (كندا) كيفصل ولاية الاسكا على ولاية واشنطن. المدينة جونو هي العاصمة ديال الولاية، ومتواجدة على القارة الرئيسي ديال امريكا الشمالية، لكن ما هياش متصلة مع باقي الشبكات الطرق الرئيسية الوخرا فامريكا الشمالية. الاسكا هي اكبر الولايات المتحدة من حيث مساحة الارض، فمساحتها تقريبا (586، 412 كم مربع) وهي كبيرة بزاف على ولاية تكساس، واللي هي ثاني اكبر ولاية امريكية. الاسكا اكبر من كل الدول السيادية في العالم باستثناء 18 دولة.
أريزونا

اريزونا (بلينݣليزية: Arizona) هي ولاية جات ف لجنوب لغربي د لميريكان. هي لولاية السادسة من جيهت لعدد د السكان، و 14 من جيهت لكبر. لعاصمة ديالها هي فينيكس. هاد لولاية عندها حدود مع نيو ميكسيكو، يوتا، نيڤادا، كاليفورنيا وتا مع لمكسيك. كانت اريزونا مستعمرة ديال الصبليون، و ملّي ستاقلات لمكسيك دخلات معاها ف 1821. من مورا حرب ما بين لميريكان و لمكسيك، خدات لميريكان لجنوب د لولاية ف 1853، و من بعد خداتها كاملة نهار 14 فبراير 1912، فين ولات اريزونا رسميا لولاية رقم 48 د لميريكان.
أركانساس

اركانساس (بلينݣليزية: Arkansas) هي ولاية جات ف لوسط د لجنوب د لميريكان. هي لولاية 33 من جيهت لعدد د السكان، و 29 من جيهت لكبر. لعاصمة ديالها هي ليتل روك. دخلات اركانساس مع لميريكان اول مرة ف 1836 و خرجات منها ف 1861، ف لوقت ديال لحرب لاهلية. ف 1868، رجعات رسميا للميريكان، و من ديك الساعة و هي ولاية فيها.
كاليفورنيا

كاليفورنيا (بلينݣليزية: California) هي ولاية جات ف للغرب د لميريكان. هي اكبر ولاية من جيهت عدد السكان، و تالت اكبر وحدا ف لمساحة (مورا الاسكا و طيكساس). تاتحدّها من الشمال لولاية د اوريݣون، من لغرب لمحيط لمهدّن، من لجنوب لمكسيك، و من الشرق نيڤادا و اريزونا. لعاصمة د لولاية هي ساكرامينطو، و فيها بزاف د لمدن كبار و معروفين ف لعالم بحال لوس انجلوس و سان فرانسيسكو و لاس ڤيكاس و هوليوود. فاللول كانت لبلاصة اللي فيها كاليفورنيا مستعمرة ديال صبانيا، و ولاّت طرف من لمكسيك ملّي ستاقلات ف 1821. من مورا لحرب ما بين لميريكان و لمكسيك، دخلات كاليفورنيا مع لميريكان (ف 9 شتنبر 1850)، و ولاّت هي لولاية رقم 31 ديال لميريكان.
كاظم الساهر

كاظم جبار السامرائي اولا كاضم الساهر (تزاد ف 12 شتنبر 1957 ف لموصل) هو مغني و ممتيل عيراقي. كاظم الساهر ساكن ف رّباط، لمغريب.
كولورادو

كولورادو (بلينݣليزية Colorado) هي ولاية جات ف لوسط د لميريكان. هي لولاية رقم 21 من جيهة السكان، و التامنة من جيهت لمساحة. لاغلبية د كولورادو فيها الجبال د الروكيز. السمية ديالها تاتعني بالصبليونية لملوّن، حيت ملّي جاو الصبليون للمنطقة لقاو تمّا واد حمر، و سمّاو لمنطقة كاملة "كولورادو". لولاية د كولورادو تايحدوها وايومينݣ و نيبراسكا من الشمال، كانساس من الشرق، اوكلاهوما من لجنوب الشرقي، نيو ميكسيكو من لجنوب، يوتا من لغرب، و اريزونا من لجنوب. لعاصمة ديالها هي دينڤير.
كونيكتيكاط

كونيكتيكاط (بلينݣليزية: Connecticut) هي ولاية جات ف الشمال الشرقي د ميريكان. تاتحدّها لولايات د رود ايلند من الشرق، ماساشوسيتس من الشمال، نيويورك من لغرب، و لمحيط لاطلسي من لجنوب. لعاصمة ديالها هي بريدج پورت. كونيكتيكاط هو تالت اصغر ولاية ف لميريكان من حيت لمساحة، و هي رقم 29 من جيهت السكان. هي من لبلايص اللّولا اللي دخلولها لاوروپيين لميريكان (سكنو فيها لهولنديين من 1614)، و محسوبة وحدا من لمستعمرات ال 13 اللي ستاقلو من بريطانيا ف 1776 (مورا التورة لميريكانية)، و اسسو لولايات لمتاحدة د لميريكان.
ديلاوير

ديلاوير (بلينݣليزية: Delaware) هي ولاية جات ف الشمال الشرقي د لميريكان. تاتحدّها من الشمال پانسيلڤانيا، نيوجيرسي و لمحيط لاطلسي من الشرق، و ماريلاند من لجنوب و لغرب. لعاصمة ديالها هي لمدينة ديال دوڤر. ديلاوير هي تاني اصغر ولاية ف لميريكان من جيهت لمساحة، و سادس اصغر وحدا من جيهت عدد السكان. ديلاوير هي وحدا من لمستعمرات 13 اللي ستاقلو من بريطانيا و اسسو لميريكان. ف 7 دجنبر 1787، كانت هي اوّل ولاية فعّلات الدستور لميريكاني، و داكشي علاش تاتسمّا "لولاية اللولا.
فلوريدا

فلوريدا (بلينݣليزية: Florida) هي ولاية جات ف لجنوب الشرقي د لميريكان. تايحدّها من لجنوب و من لغرب لخليج د لمكسيك، من الشرق لمحيط لاطلسي، و من الشمال لولايات د الاباما و جورجيا. هي تالت اكبر ولاية من جيهت السكان، و رقم 22 من جيهت لمساحة. لعاصمة ديالها هي طالاهاسي، و من لمدن لكبار اللي فيها كاين جاكسونڤيل، ميامي، و اورلاندو. اول اوروپيين دخلو للمنطقة كانو الصبليون ف 1513، و سمّاوها فلوريدا (لارض د لورد) بقوة لورد اللي شافو تمّا ملّي جاو. تبعات ف اللول ل صبانيا، ولكن كانت تاتحّارب ديما عليها مع بريطانيا. ف 3 ماي 1845، دخلات فلوريدا رسميا ولاية ف ميركان، و ولاّت هي لولاية رقم 27 فيها.
جورجيا (ولاية)

جورجيا (بلينݣليزية: Georgia) هي ولاية جات ف لجنوب الشرقي د لميريكان. تايحدّوها من الشمال تينيسي و كارولينا الشمالية، من الشمال الشرقي كارولينا لجنوبية، من لجنوب الشرقي لمحيط لاطلسي، من لجنوب فلوريدا، و من لغرب الاباما. هي تامن اكبر ولاية من جيهت السكان، و مكلاسية 24 من جيهت لمساحة. لعاصمة ديالها و اكبر مدينة فيها هي اطلانطا. تاسسات لولاية د جورجيا ف 1733 من لبريطانيين اللي زادوها للمستعمرات ديالهم. كانت من لمستعمرات ال 13 اللي دارو تورة باش يستاقلّو، و اللي اسسو لميريكان. كانت هي رابع ولاية صادقات على الدستور د لميريكان، ف 2 يناير 1788.
حكم معاون (كورة)

لحكم معاون اولا حكم الراية فالرياضة ديال كورة هو حكم اللي عندو لحق يعاون لحكم د التيران باش يفرض لقواعد د كورة. واخّا هوما ماشي ضرورين بحساب هاد لقواعد، ولاكين بزاف ديال لبوطولات ولمنافسات لمنضمين كايكون فيهوم بلقليلة جوج، واحد فكولّا قنت. لمسؤوليات ديال لحكم لمعاون كاينين فلقانون 6. لمصطلاح ديال "لحكم لمعاون" ليوم كايعني دوك الجوج د لحكّام اللي كايحضيو خط التوش، ومرارك خرين ديال لحكّام عندهوم خدامي خرين. فلمنافسات لكبار كايكون لحكم الرابع اللي كايدير لحوايج لاداريين، بحال يحضي معا الشونجمو، وغاليبا كايدوز لوقت ديالو د لماطش فلمينطاقة التقنية ديال لفراقي. لقواعد دلبعض د لمنافسات كاتفرض شي اجراءات قبل مايتبدّل لحكم. بزاف د لمرات لحكم الرابع كايتبادل معا لحكم اولّا لحكّام لمعاونين الا ماقدروش يكمّلو. لقواعد كايسمحو يكونو حكّام معاونين حتياطيين اللي ماعندهوم حتى شي مسؤولية حتى يتعيّط عليهوم يعوضو شي واحد من لفرقة ديال التحكيم اللي ماقدرش يكمّل لماطش. فلميطشان اللي طالعين فالنيڤو كايكونو حكام وحدين خرين. لحكام لمعاونين الزايدين كايتحطو باش يحضيو اش كايطرى حدا لݣولات بجوج. لحكّام لمعاونين بلڤيديو كايشوفو لقطات ديال لماطش وكاينصحو لحكم باش يصحح لقرار ديالو الا كان ممكين يكون غالط. لحكم د لوسط هو بّوحدو اللي عندو لكلمة اللخرة، داكشي اللي كايݣولوه لوخرين كايتعتابر غير نصيحة. __فهرس__ لواجبات ديالهوم. لقانون 6 ديال لقواعد باللي الناس ديال لفرقة د التحكيم كايتعاونو مابيناتهوم باش يفرضوهوم، واخّا هكّاك لحكم كايبقى هو مول لكلمة اللخرة فݣاع لقرارات. لحكّام لمعاونين (ولحكّام لمعاونين الزايدين الا كانو) ولحكم الرابع كاينصحو لحكم اللول الا شافو شي حاجة طرات هو ماشافهاش. فلبوطولات ولمنافسات الطالعين اللي كايتدارو فتيرانات كبار لحكّام كايتجهزو بميكرويات وصنّاطات باش تسهال لهضرة بيناتهوم فلمسافات الطوال والصداع لكتير ديال لجمهور. لحضور ديال حكام معاونين حتياطيين كايخلّي التبدال ديال لحكّام يكون فاش واحد ولّا كتر ماكايقدروش يكمّلو. السيستيم ديال شكون كايتبادل معا شكون كاتحددو اللجنة اللي نضّمات لمنافسة. ݣاع لحكّام كايلبسو لكيطمة اللي لابسها لحكم، واخا لحكم الرابع يقدر يلبس شي حاجة زايدة فلجو لبارد.
هاواي

هاواي (بلينݣليزية: Hawaii) هي ولاية د ميريكان. هي ارخبيل ديال لجزر (137 جزيرة) اللي جات معزولة ف لمحيط لمهدّن، جات من جيهت لغرب د ميريكان. هي رابع اصغر ولاية من جيهت لمساحة، و رقم 11 من الصغر من جيهت السكان. تسيكنو فيها تقريبا مليون و نص د الناس، و لعاصمة ديالها هي هونولولو. هاواي معروفة ب لبراكين اللي فيها، و بلبحورا ديالها اللي فيهم لمواج و تيجيو ليهم الناس ديال السورف من لعالم كامل. اول اوروپيين دخلو ليها كانو لبريطانيين ف 1778، وحكموها تال 1810 فين ستاقلات و ولاّت مملكة. ف 1898، دخلات مع لميريكان و ولاّت ولاية ف 1900.
آيداهو

ايداهو (بلينݣليزية: Idaho) هي ولاية جات ف الشمال لغربي د ميريكان. تاتحدّها مونطانا من الشرق و الشمال الشرقي، وايومينݣ من الشرق، نيڤادا و يوتا من لجنوب، و واشينطون و اوريݣون من لغرب. هي لولاية رقم 14 من جيهت لكبر، و ال 13 من جيهت السكان، و لعاصمة ديالها هي بويسي. ايداهو كانت مسكونة من السكان لاصليين د امريكا للالاف د لعوامات، و لكن نقصو بزاف ملّي دخلوليها لاورپيين. نهار 3 يوليوز 1890، دخلات رسميا للتيحاد د لولايات د ميريكان، و ولاّت هي لولاية 43 فيه.
أفونصو دي ألبوكيرك

الفونصو دي البوكيرك (ب لبرتغالية: Afonso de Albuquerque)، تزاد ف 1453 ومات ف 1515، كان قايد بحري و سياسي برطقيزي. حياتو. اصل ديالو. عندو اصول ارستقراطية وتعومل معاملة ديال النبلاء، بحيت تلقب باللقب البرتغالي "فيدالغو" اللي كتعني ولد النبلاء. كان جنرال بحري و نائب حاكم الهند البرتغالية، الخبرة لعسكارية و اسلوب القيادة اللي عندو خلاتو يغزو ويخضع المنطقة ديال المحيط الهندي تحت راية الامبراطورية البرتغالية. عطاه الملك البرتغالي مانويل الاول اللقب ديال نائب الملك ودوق غوا قبل مايموت بشوية، خلاه يكون اول دوق مكينتميش للعائلة الحاكمة، و اول الالقاب اللي كتعطى خارج البرتغال. كيتشاف غالبا قائد عسكري عبقري يلا شفنا لاستراتيجيات الناجحة اللي دار ف الغزوات ديالو. من هاد الاستراتيجيات المشهورة: منين سد ݣاع ٠المعابر البحرية للمحيط الهندي للمحيط الاطلسي و البحر الاحمر والخليج العربية والمحيط الهادئ، الحاجة اللي غتخليه بحال شي بيحرة خاصة بالامبراطورية البرتغالبة، ويكون عائق قدام الامبراطورية العثمانية اللي كانت منافسة فديك الوقت البرتغال ومع الحلفاء ديالها المسلمين و الهندوس. و نزيدو لهادشي بلي افونصو بنا بزاف ديال الحصون للنقاط المهمة اللي عاوناتو باش يدير شبكة من العلاقات الديپلوماسية على قبل هادشي كلو و زيد و زيد تلقب ب الكبير و العظيم، و قيصر الشرق واسد البحار ومارس البرتغالي. خدمتو ف لعسكر. تزاد ف مدينة الاسكندرية عام 1453 حدا لشبونة عاصمة البرتغال. و هو الولد الثاني ل ݣونزالو دي البوكيرك لورد ڤيلاّ ڤيردي (ب #تحويل ) اللي كان خدام ف لقصر لملكي ف بلاصة مهمة حيت كان كيجي للعائلة الملكية واخا بطريقة لاشرعية و علاقة بعيدة، كان مزوج ب"الدونا ليونور دي مينيزيس"، الام "افونصو"، الحاجة اللي عطاه فرصة يعيش ف القصر. قرا افونصو الماط و اللغة اللاتينية ف القصر ديال ملك البرتغال افونصو الخامس و كان مصاحب بزاف مع الامير جواو، من بعد تديپلاصا باش يخدم فشمال افريقيا لعشر سنين تما فين تعلم وخدا الخبرة العسكرية. عام 1471، شارك في حملة دارها الملك افونصو الخامس باش يغزو طنجة و اصيلة ف لمغريب، فين خدم سنوات عسكري. و ف سنة 1476، عاون الامير جواو ف الحرب ديالو ضد قشتالة، و ساهم من بعد ف حملة بحرية تصيفطات ل شبه الحزيرة الطاليانية باش يعتقو ملك اراڭون فرناندو الثاني ف سنة 1480 ضد الغزو العثماني ل اوترانتو و اللي تسالات ب الرباح ديال القوات المسيحية. من بعدما رجع عينو ملك البرتغال الجديد "جواو الثاني" كبير ياورات القصر الملكي. هاد العلاقة خلاتو يوصل للبحرية البرتغالية. و ف عام 1489 رجع عوتاني باش يخدم ف شمال افريقيا، ك قائد للمجموعة المدافعة على حصن ڭراسيوسا اللي كاين ف جزيرة ف واد لوكوس حدا مدينة العرائش، ولى من بعد جزء من حرس الملك جواو الثاني سنة 1490، و رجع ل اصيلة عام 1495 حيت قتل خوه الصغير ݣاع مارتم. مصادر. لمزاود. كتاب علا افونصو دي البوكيرك
إيلينوي

ايلينوي (بلينݣليزية: Illinois) هي ولاية جات ف لوسط لغربي د ميريكان. هي سادس اكبر ولاية من جيهت عدد السكان، و رقم 25 من جيهت لكبر. لعاصمة ديالها هي سپيرنݣفيلد، و اكبر مدينة فيها هي شيكاݣو. لولاية معروفة ب لفلاحة و الصناعة، و باللي فيها واحد من اكبر لمطارات ف لعالم. دخلات ايلينوي للميريكان نهار 3 دجنبر 1818، و كانت هي لولاية رقم 21 ف لبلاد.
إنديانا

انديانا (بلينݣليزية: Indiana) هي ولاية جات ف لوسط لغربي د ميريكان، ف لمنطقة د الضايات لكبار. هي لولاية نمرة 38 من جيهت لكبر، و نمرة 17 من جيهت عدد السكان. لعاصمة ديالها و اكبر مدينة فيها هي اندياناپوليس. تاتحدّها الضاية د ميشيݣان من الشمال لغربي، ميشيݣان من الشمال، اوهايو من الشرق، واد اوهايو و كينتاكي من لجنوب و لجنوب الشرقي، ايلينوي من لغرب. دخلات انديانا للتيحاد د لولايات د ميريكان نهار 11 دجنبر 1816، و كانت هي لولاية نمرة 19 فيه.
1

واحد ؤلا نمرة واحد ؤلا لعاداد واحد (رّمز ف نّماري لغبارية 1) هوّا نمرة ؤ عاداد ؤ كونصيپط مْتجرّد كيمتّل شي حاجة كاينة غير هيّا مامنهاش كتر، سوا بشكل مطلق ؤلا نسبي، ؤلا لي مزية من لمزيات ديالها كاتساوي عبرة معيارية ديال ديك لمزية. متلا، شي ستون لوزن ديالو "واحد كيلوݣرام" كيعني بلي لوزن ديالو كيساوي لعبرة لمعيارية ديال تّقل لي هوّا لكيلوݣرام، مي يلا جينا ناخدو لعبرة لمعيارية ديال تّقل هيا لݣرام ؤلا رّطل، لوزن ديال داك سّتون ماغاديش يبقا كيساوي "واحد". ف سّيستيم لعشري د لحساب، لواحد كيكون قبل منو نّمرة زيرو، ؤ متبوع ب نّمرة جوج. لواحد هوّا لمحايد ديال ضّرب (اي عاداد مضروب ف واحد كايبقا هوا هوا). ف نّيڤو لقافز ديال لماط، اي عنصر محايد ديال قانون ضربي، متلا ف ݣروپ، كيتّكتب عادتن "1" وخا مايكونش كيمتل لعاداد واحد لي كيعرفو عامّت نّاس. لواحد ماكيتّعتابرش عاداد لولي، ؤ هاد لقضية كان عليها نيقاش بين لحرايفية د لماط حتال نّص ديال لقرن لعشرين، مي دابا كاين عليها اجماع. تّاريخ. رّمز 1 لي مستعمل دابا ف لمغريب، ؤ ف لاغلبية د لبلدان، سيرتو ف لغرب، لي عادتن كيكون خط عامودي ب سيريف ف طّرف لفوقاني، اصلو كيرجع ل مكتوبات براهمية ف لهند، لي كان فيه لواحد كيتّكتب غير كا خط عامودي. هاد سّيستيم د لكتبة داز للشّرق لاوسط، ؤ منها للمغريب ؤ لاندلس ؤ ل ؤروپا. تّطوير ديال نّماري لي كانخدمو، بما فيهوم لواحد "1"، لي كيتسماو نّماري لغبارية تدار ف لاندلس، ف لقرن تّاسع لميلادي. ف دّاريجة. كلمت "واحد" كاتّخدّم بشكال مختالفين ف دّاريجة:
أيووا

ايووا (بلينݣليزية: Iowa) هي ولاية جات ف لوسط لغربي د ميريكان. تاتحدّها ويسكونسين من الشمال الشرقي، ايلينوي من الشرق و لجنوب الشرقي، ميسوري من لجنوب، نيبراسكا من لغرب، داكوطا لجنوبية من الشمال لغربي، و مينيسوطا من الشمال. ايووا مكلاصية هي لولاية 26 ف لكبر، و رقم 31 من جيهت السكان. لعاصمة ديالها و اكبر مدينة فيها هي "دي موان". ف التاريخ ديالها تبعات لصبانيا و لفرانسا، قبل ما تدخل للميريكان ف 28 دجنبر 1846، و تولّي هي لولاية 29 د ميريكان.
كانساس

كانساس (بلينݣليزية: Kansas) هي ولاية جات ف لوسط د ميريكان. تاتحدّها نيبراسكا من الشمال، ميسوري من الشرق، اوكلاهوما من لجنوب، و كولورادو من لغرب. كانساس مسمّية على لواد د كانساس، اللي جايب سميتو من لقبيلة د كانسا، اللي كانو من السكان لاصليين د لمنطقة. لعاصمة د كانساس هي طوپيكا، و اكبر مدينة فيها هي ويشستا. هي لولاية رقم 15 من جيهت لكبر، و 34 من جيهت السكان. دخلات لولاية لميريكان نهار 29 يناير 1861، و هو اللي كيتسمّا عند الناس د لمنطقة "النهار د كانساس".
كينتاكي

كينتاكي (بلينݣليزية: Kentucky) هي ولاية جات ف لجنوب لغربي د ميريكان. تايخدّوها ايلينوي، انديانا و اوهايو من الشمال، غرب ڤيرجينيا و ڤيرجينيا من الشرق، تينيسي من لجنوب، و ميسوري من لغرب. لعاصمة د كينتاكي هي فرانكفورت، و اكبر جوج مدون فيها هوما لويس ڤيل و ليكسينݣتون. دخلات كينتاكي للتيحاد د ميريكان ف 1 يونيو 1792، و كانت هي لولاية ال 15 د لبلاد. هاد لولاية تعرفات بزاف ف لعالم، بالشركة ديال كينتاكي ديال الدجاج لمقلي (كا اف سي).
لويزيانا

لويزيانا (بلينݣليزية: Louisiana، بلفرانساوية:Louisiane) هي ولاية جات ف لجنوب د ميريكان. تاتحدها طيكساس من لغرب، اركانساس من الشمال، ميسيسيپي من الشرق، و لخليج د لمكسيك من لجنوب. هي لولاية ال 31 من جيهت لمساحة، و 25 من جيهت السكان. لعاصمة ديالها هي باطون روج، و اكبر مدينة فيها هي نيو اورليانز. لويزيانا كانت مستعمرة صبليونية، و موراها فرانساوية، و بزاف د السميات د لمدون ديالها ب لفرونسي. لمستعمرين جاوبو ليها بزاف د لعبيد ف ديك لوقت، و داكشي علاش بزاف د الناس ف لولاية دابا عندهم اصول من افريقيا. ف 1803، شرات لميريكان لويزيانا من فرانسا، و ف 30 ابريل 1812، ولاّت رسميا هي لولاية 18 د لميريكان.
ميين

ميين (بلينݣليزية: Maine) هي ولاية جات ف اقصى الشمال الشرقي د لميريكان. تاتحدّها نيو هامپشاير من لغرب، كانادا من الشمال لغربي و الشرقي، و لمحيط لاطلسي من لجنوب الشرقي. هي لولاية الصغيرة رقم 12 ف لميريكان، و مكلاسية التاسعة من جيهت لقلة د لعدد د السكان. لعاصمة ديالها هي اوݣوسطا، و اكبر مدينة فيها هي پورطلاند. حيت جات على لبحر، كانت لبلاصة اللي فيها ميين من لبلايص اللولا اللي دخلوليها لاوروپيين، و حتلّوها فرانسا (من 1604) و بريطانيا (من 1607) بجوج. نهار 15 مارس 1820، دخلات مع لميريكان، و ولاّت هي لولاية ال 23 فيها.
ميريلاند

ميريلاند (بلينݣليزية: Maryland - ترجمة: لارض د مريم) هي ولاية جات ف الشمال الشرقي د ميريكان. تايحدّوها ڤيرجينيا و غرب ڤيرجينيا و لمقاطعة د كولومبيا من لغرب و لجنوب، پانسيلڤانيا من الشمال، و ديلاوير و لمحيط لاطلسي ف لجنوب. لعاصمة ديال لولاية هي اناپوليس، و اكبر مدينة فيها هي بالتيمور. ميريلاند هي وحدا من لمستعمرات ال 13 اللي ستاقلو من بريطانيا و اسسو لميريكان، و هي لولاية السابعة اللي صادقات على الدستور د لبلاد.
ماساشوسيتس

ماساشوسيتس (بلينݣليزية: Massachusetts)، رسميا لكومنويلت د ماساشوسيتس (بلينݣليزية: Commonwealth of Massachusetts)، هي ولاية جات ف اقصى الشمال الشرقي د لميريكان. تايحدّها لمحيط لاطلسي من الشرق، كونيكتيكاط من لجنوب لغربي، رود ايلند من لجنوب الشرقي، نيو هامپشاير من الشمال الشرقي، ڤيرمونت من الشمال لغربي، و لولاية د نيويورك من لغرب. هي لولاية رقم 16 من جيهت عدد السكان، و 44 من جيهت لكبر. لعاصمة ديالها و اكبر مدينة فيها هي بوسطون. ماساشوسيتس هي وحدا من لمستعمرات ال 13 اللي ستاقلو من بريطانيا و اسسو لميريكان ف 1788. هي ولاية معروفة بلجامعات لكبار اللي فيها، بحال لجامعة د هارڤارد، و لام اي تي.
ميشيݣن

ميشيݣن (بلينݣليزية: Michigan) هي ولاية جات ف الشمال الشرقي د لميريكان ف لمنطقة د الضايات لكبار. تيدورو عليها 4 د الضايات هوما: الضاية د ميشيݣن، الضاية د هورون، الضاية د وايري، و الضاية د سوپيريور. هي لولاية ال 11 ف لكبر، و لعاشرة من جيهت لعدد د السكان. لعاصمة ديالها هي لانسينݣ، و اكبر مدينة فيها هي ديترويت. اول اوروپيين حتلّو لبلاصة اللي فيها ميشيݣن كانو هوما لفرانساويين ف لقرن 17. ف 1762 خسرو ف حرب مع بريطانيا، و حتلاّت لمنطقة. من مورا ما ستاقلات لميريكان، عطاتها بريطانيا ميشيݣن، و ولاّت ولاية بوحدها نهار 26 يناير 1837.
مينيسوطا

مينيسوطا (بلينݣليزية: Minnesota) هي ولاية جات ف لوسط الشمالي د لميريكان. هي لولاية ال 12 من جيهت لكبر، و لعاشرة من جيهت عدد السكان. لعاصمة ديالها هي سينت پول، و اكبر مدينة فيها هي مينياپوليس. اول اوروپبيين دخلو للبلاصة اللي فيها مينيسوطا كانو هوما لفرانساويين، اللي حتلّوها ف لقرن 17، و دخلوها ف لمستعمرة ديالهم اللي كانو مسمّيينها لويزيانا لكبيرة. ف 1803 شرات لميريكان لمستعمرة كاملة، و بقات تاتقسّمها و تقادها، تا خرّجات مينيسوطا، اللي ردّاتها ولاية نهار 11 ماي 1858.
ميسيسيپي

ميسيسيپي (بلينݣليزية: Mississippi) هي ولاية جات ف لجنوب د لميريكان، ما بين لواد د لميسيسيپي و لخليج د لمكسيك. تاتحدّها من الشمال تينيسي، من الشرق الاباما، من لجنوب لخليج د لمكسيك، من لجنوب لغربي لويزيانا، و من الشمال لغربي اركانساس. هي لولاية رقم 32 ف لكبر، و رقم 34 من جيهت عدد السكان. لعاصمة ديالها و اكبر مدينة فيها هي جاكسون. دخلات ميسيسيپي للميريكان ف 10 دجنبر 1817، ولكن خرجات منها ف 23 مارس 1861، ف وقت لحرب لاهلية، حيت كانت باغا تخلي لعبودية فيها. من مورا ما خسرات لحرب، رجعات ميسيسيپي عاود للميريكان ف 23 فبراير 1870.
0

زّيرو ؤلا صّيفر (رّمز ف نّماري لغبارية 0) هوّا نمرة ؤ عاداد كيمتّل لكونصيپط ديال والو ؤلا لخوا. ف لماط، زيرو هوّا لمحايد ديال لجمع. ف نّيڤو لقافز ديال لماط، اي عنصر محايد ديال قانون جمعي، متلا ف ݣروپ، كيتّكتب عادتن "0" وخا مايكونش كيمتل لعاداد زيرو لي كيعرفو عامّت نّاس. ف لكتابة لموضعية د نّماري، زّيرو كيتخدّم كا نايب فاش شي موضع ف عاداد ماكيكون فيه والو، متلا ف لعاداد 102، زّيرو محطوط ف لبلاصة ديال لعشرات حيت ماكاين فيها والو، ؤ كيتّعتابر "نايب" (ب نّݣليزية placeholder) حيت كينوب على نّمرة لي كان تقدر تكون ف داك لموضع. لاصل د لكلمة. كلمة "زيرو" جات من لفرانساوية، لي جات من طّاليانية، لي جات من لڤينيسية لموقابيل ديال طّاليانية، لي اصلها من لعربية. كلمة صِفْر ف لعربية لقديمة كانت كاتعني "والو"، ؤ تطرجمات حرفيا من سّانسكريتية () لي كانت مخدمة ف لهند. هاد زّيرو لهندي يقدر يكون لاصل ديالو يوناني بابيلي، من لحرف لّول "ؤميكرون ο" ف كلمة (والو) لي تقدر تكون تخادت من رّمز ديال "والو" ف سّيستيم لفلكي د لكتبة ديال لبابيليين.
ميسوري

ميسوري (بلينݣليزية: Missouri) هي ولاية جات ف لوسط د لميريكان. تيحدّوها 8 د لولايات: ايووا من الشمال، ايلينوي، كينتاكي، وتينيسي من الشرق، اركانساس من لجنوب، و اوكلاهوما، نيبراسكا و كانساس من لغرب. لعاصمة ديالها هي جيفيرسون سيتي، و اكبر مدينة فيها هي كانساس سيتي. لولاية هي ال 21 ف لكبر، و رقم 19 من جيهت لعدد د السكان. تاريخ. لمنطقة د ميسوري كانت تستعمرات من فرانسا و صبانيا ؤ هيا طرف من صفقة شرا تاع لويزيانا، منين شرات ميريكان 529، 911، 681 اكر من فرانسا ف عام 1803 بتمن 15 مليون دولار ميريكاني. ولات ميسوري طرف من ميريكان ف 10 غشت 1821، و هي لولاية نمرة 24.
تقاليد د تسمية سپنيولية

تّقاليد د تّسمية سّپنيولية هيّا طّاريقة باش كاتّكتب سّمية لكاملة ديال شخص ف سپانيا. عادتن كاتكون ب سّمية شّخصية هيا لّولة، متبوعة ب سّمية د لفاميلة د لبّات، عاد سّمية د لفاميلة د لم.
لمحقق كونان

لمحقق كونان (ب جاپونية:名探偵コナン) ولي كتعني (المحقق العظيم كونان)، هادي سيرية جاپونية ديال لمانݣا دارها ݣوشو ؤياما. السيرية بدات ف 19 يناير 1994 ب لمنشور لول ف لمجلة سيمانية شونن سانداي، وفيها حتال دابا 99 كتيّب لي تباعت ف جاپون. لمانݣا تدار من بعد سيرية ديال لانيم ف تّيليڤيزيون من طرف ستوديوهات TMS Entertainment، ومن قبل Tokyo Movie Shinsha، و Yomiuri Telecasting Corporation. هاد لانيم لي فيه دابا كتر من 1000 حلقة تدار ف تّلفازة لمرة لّولة نهار 8 يناير 1996 على رّيزو د تّلفازة جّاپوني نيپون تيڤي. من لمرة لّولة لي تّعرض فيها المحقق كونان، تعرف بزاف وكانت عندو شعبية واسعة، وتطرح كا سيرية على بزاف ديال الوسائل، كا انيم، OAV، لعابي د تّيليجو، و سلعات مديريڤيين منو. عام 2021، العدد العام من لمانݣا اللي تقرا وصل حتال 230 مليون نسخة، الحاجة اللي خلاتو يكون من بين اكتر لحجايات لمصورة لي تباعت ف لعالام. وفعام 2001، ربحات لمانݣا الجائزة الساتة و ربعين ديال شوكاكوكان فالقسم ديال شونن. على العموم، الانتقادات للمانݣا وللقصة كانت مزيانة، وهدا كيرجع للحبكة والجودة ديال لقصص لاجرامية وطريقة الحل ديالها. سينوپسيس. لمانݣا كيعاود القصة ديال سينشي كودو، وهو محقق شاب كيقرى ف لّيسي، لي تحول وصغار ف لعمر منين كلا واحد لحبة غريبة ديال المخدرات و ولات عندو 7 سنين. من بعد ما بقى كيعيش مع صديقة د الطفولة ران موري ومع باها طوݣو موري، غادي يبقى يقلب بشكل سري على طريقة باش يرجع للحالة العادية ديالو ويدخل العصابة اللي دارت فيه ديك الحالة للحبس. القصة كتقسم على سيريات ديال 3 ولا 4 ديال الاجزاء اللي كولهوم كيهدرو على قضية اجرامية وحدة كيخص كونان يحلها، مع شخصيات وظروف والغاز مختالفة. لكل حالة، 3 ولا كثر من المتهمين محتملين، وخصنا نتسناو الجزء اللخر باش كونان يكشف على المتهم وكيفاش دار الجريمة، ويمكن بعض المرات المشاهد حتى هو يعرف شكون المتهم الى تبع الدلائل اللي كيلقاها كونان خلال لونكيت اللي كيدير. ف نفس لوقت، كونان كيقلب على اعضاء العصابة فتحقيق طويل طول القصة، كل مرة كيلقى دلائل ويجمع افكار اللي تخليه يعرف الهوية ديال راجل ولا لمرا اللي متبعاه وكتراقبو هو وعائلتو. اللغز الكبير هو يعرف الهوية ديال الشاف ديال العصابة كاملة ويعرف الخطط والاهداف ديالها. تقلاب ديال كونان باش يرجع للجسم ديالو ديال سينتشي، والعلاقة ديالو مع ران حتى هوما كاينين وحاضرين ف لمانݣا على طول القصة، بلحظات اللي كيقرب فيهوم كونان يصارح فيها ران بالهوية ديالو و بالشك ديالها هي نيت فيه. ملاحضات. هاد المقالة هي طرجمة للمقالة اللي كاينة فويكيپيديا ب لفرانساوية تحت عنوان ""، مع بعض التحديتات والتغييرات والاضافات.
أنغام

انغام محمد علي سليمان اولا انغام هي مغنية و ممتلة مصرية.
مونطانا

مونطانا (بلينݣليزية: Montana) هي ولاية جات ف الشمال لغربي د لميريكان. تاتحدّها ايداهو من لغرب، شمال داكوطا و جنوب داكوطا من الشرق، وايومينݣ من لجنوب، و كانادا من الشمال. هي رابع ولاية من جيهت لكبر، و رقم 44 ف لعدد د السكان. لعاصمة ديالها هي ايلينا، و اكبر مدينة فيها هي بيلينݣ. لولاية د مونطانا فيها بزاف ديال الجبال ولحدائق لوطنية لمعروفة ف لميريكان، بحال ييلووستون، و لمنتزه د لواد د التلج. ولاّت رسميا ولاية نهار 8 نونبر 1889.
نيبراسكا

نيبراسكا (بلينݣليزية: Nebraska) هي ولاية جات ف لوسط د لميريكان. تاتحدّها جنوب داكوطا من الشمال، ايووا من الشرق، ميسوري من لجنوب الشرقي، كانساس من لجنوب، كولورادو من لجنوب لغربي، و وايومينݣ من لغرب. هي لولاية رقم 16 من جيهت لمساحة، و رقم 37 ف عدد السكان. لعاصمة ديالها هي لينكولن، و اكبر مدينة فيها هي اوماها. دخلات نيبراسكا للميريكان ف 1867، عاماين مورا لحرب لاهلية، و ولاّت هي لولاية رقم 37 فيها.